ਰਿਤੇਸ਼ ਦੇਸ਼ਮੁਖ
ਰਿਤੇਸ਼ ਵਿਲਾਸਰਾਓ ਦੇਸ਼ਮੁਖ (ਜਨਮ 17 ਦਸੰਬਰ 1978) ਇੱਕ ਭਾਰਤੀ ਫਿਲਮ ਅਦਾਕਾਰ, ਨਿਰਮਾਤਾ ਅਤੇ ਆਰਕੀਟੈਕਟ ਹੈ। ਉਹ ਹਿੰਦੀ ਅਤੇ ਮਰਾਠੀ ਸਿਨੇਮਾ ਵਿਚ ਕੰਮ ਕਰਨ ਲਈ ਜਾਣਿਆ ਜਾਂਦਾ ਹੈ। ਉਹ ਮਹਾਰਾਸ਼ਟਰ ਦੇ ਸਾਬਕਾ ਮੁੱਖ ਮੰਤਰੀ ਸਵਰਗੀ ਵਿਲਾਸ ਰਾਓ ਦੇਸ਼ਮੁਖ ਅਤੇ ਵੈਸ਼ਾਲੀ ਦੇਸ਼ਮੁਖ ਦਾ ਪੁੱਤਰ ਹੈ। ਤੁਝੇ ਮੇਰੀ ਕਸਮ (2003 )ਨਾਲ ਆਪਣੀ ਅਦਾਕਾਰੀ ਦੀ ਸ਼ੁਰੂਆਤ ਕਰਨ ਤੋਂ ਬਾਅਦ, ਦੇਸ਼ਮੁਖ ਨੇ 2004 ਦੀ ਕਾਮੇਡੀ ਮਸਤੀ ਵਿੱਚ ਅਦਾਕਾਰੀ ਲਈ ਪ੍ਰਸ਼ੰਸਾ ਪ੍ਰਾਪਤ ਕੀਤੀ। ਇਸਦੇ ਬਾਅਦ, ਉਸਨੇ ਕਈ ਆਲੋਚਨਾਤਮਕ ਅਤੇ ਵਪਾਰਕ ਤੌਰ ਤੇ ਕਾਮੇਡੀ ਫਿਲਮਾਂ ਵਿੱਚ ਅਭਿਨੈ ਕੀਤਾ, ਜਿਸ ਵਿੱਚ ਬਰਦਾਸ਼ਤ (2004), ਕਿਆ ਕੂਲ ਹੈ ਹਮ (2005), ਬਲਫਮਾਸਟਰ (2005) ਮਾਲਾਮਾਲ ਵੀਕਲੀ (2006), ਹੇ ਬੇਬੀ (2007), ਧਮਾਲ (2007), ਅਤੇ ਡਬਲ ਧਮਾਲ (2011) ਸ਼ਾਮਲ ਹਨ। ਇਸ ਤੋਂ ਇਲਾਵਾ ਉਸਨੇ ਕਈ ਵੱਡੀਆਂ ਕਾਮੇਡੀ ਫਿਲਮਾਂ ਜਿਵੇਂ ਹਾਊਸਫੁਲ (2010), ਹਾਊਸਫੁਲ 2 (2012), ਗ੍ਰੈਂਡ ਮਸਤੀ (2013), ਅਤੇ ਹਾਊਸਫੁਲ 3 (2016) ਨਾਲ ਸਫਲਤਾ ਪ੍ਰਾਪਤ ਕੀਤੀ। 2014 ਵਿੱਚ, ਰਿਤੇਸ਼ ਨੂੰ ਚੋਟੀ ਦੀ ਕਮਾਈ ਕਰਨ ਵਾਲੀ ਥ੍ਰਿਲਰ ਏਕ ਵਿਲੇਨ ਵਿੱਚ ਇੱਕ ਸੀਰੀਅਲ ਕਿਲਰ ਦੇ ਤੌਰ ਤੇ ਉਸਦੀ ਅਦਾਕਾਰੀ ਲਈ ਅਲੋਚਨਾ ਕੀਤੀ ਗਈ ਜਿਸਨੇ ਉਸਨੂੰ ਕਈ ਪੁਰਸਕਾਰ ਅਤੇ ਨਾਮਜ਼ਦਗੀ ਪ੍ਰਾਪਤ ਕੀਤੀ। 2019 ਵਿੱਚ, ਉਸਨੇ ਐਡਵੈਂਚਰ ਕਾਮੇਡੀ ਟੋਟਲ ਧਮਾਲ ਵਿੱਚ ਇੱਕ ਫਾਇਰ ਅਫਸਰ ਦੀ ਭੂਮਿਕਾ ਨਿਭਾਈ, ਜੋ ਉਸਦੀ ਸਭ ਤੋਂ ਵੱਧ ਕਮਾਈ ਕਰਨ ਵਾਲੀ ਫਿਲਮ ਹੈ। ਹਿੰਦੀ ਫਿਲਮਾਂ ਤੋਂ ਇਲਾਵਾ ਰਿਤੇਸ਼ ਨੇ ਮਰਾਠੀ ਸਫਲ ਫਿਲਮ ਬਾਲਕ ਪਲਕ (2013) ਨਾਲ ਇੱਕ ਫਿਲਮ ਨਿਰਮਾਤਾ ਦੇ ਰੂਪ ਵਿੱਚ ਆਪਣੀ ਸ਼ੁਰੂਆਤ ਕੀਤੀ ਹੈ। ਅਗਲੇ ਸਾਲ, ਉਸਨੇ ਮਰਾਠੀ ਸਿਨੇਮਾ ਵਿੱਚ ਅਭਿਨੈ ਦੀ ਸ਼ੁਰੂਆਤ ਐਕਸ਼ਨ ਫਿਲਮ ਲਾਇ ਭਾਰੀ (2014) ਨਾਲ ਕੀਤੀ।